**REPUBLIKA HRVATSKA**

**DUBROVAČKO NERETVANSKA ŽUPANIJA**

**OPĆINA OREBIĆ**

**OPĆINSKO VIJEĆE**

Klasa:021-05/19-02/09

Urbroj:2138/03-02-19-01

U Orebiću, 21. listopada 2019.

**ZAPISNIK**

sa 22. sjednice Općinskog vijeća Općine Orebić održane 21. listopada 2019. godine u prostorijama Općine Orebić (velika dvorana), s početkom u 15 sati.

 Sjednicu otvara i vodi predsjednik Općinskog vijeća Mario Vekić te utvrđuje da sjednici prisustvuju ovi članovi Vijeća: Dario Krističević, Goran Palihnić, Gordana Mustapić, Igor Skaramuča, Ines Kurilj, Asja Anita Perčić, Josip Guć, Mario Vekić, Kazimir Opačak i Marčela Lukač.

Vijećnici Tomislav Jurjević i Anto Roso opravdali su svoj izostanak.

 Predsjednik Općinskog vijeća utvrđuje da je prisutno 10 vijećnika te da se mogu donositi pravovaljane odluke.

Sjednici prisustvuju i:

* Tomislav Ančić, općinski načelnik Općine Orebić
* Kristijan Kapiteli, zamjenik općinskog načelnika Općine Orebić
* Ines Vlahović Cibilić, pročelnica JUO Općine Orebić
* Sanda Mekandžiev, ravnateljica P.U. Dječji vrtić Orebić
* Ivica Dajak, županijski vijećnik MOST-a i predstavnik elektronskih medija
* Biljana Rudan, predsjednica općinskog ogranka SDP-a Općine Orebić
* Joško Đeldum, direktor komunalnih poduzeća
* javnost

 Općinski načelnik je dao kratko izvješće između dvije sjednice, u kojem je izvjestio vijećnike kako su počeli radovi na potoku Kraljevića selo u Vignju. Što se tiče heliodroma rekao je kako će u iduća dva dana dobiti pisanu suglasnost od tvrtke Splendid vina. Također je dobiveno pismeno odobrenje od konzervatora za trg Mimbelli te se može ići u izradu glavnog projekta. Što se tiče natječaja za sanaciju deponija on će biti otvoren u idućih nekoliko dana.

Vijećnik Stipe Rudan stigao je na sjednicu nakon izvješća načelnika.

 Predsjednik zatim predlaže sljedeći

DNEVNI RED

1. Informacije o stanju u KTD Bilan d.o.o.
2. Informacije o stanju u Vodovod i dovodnja d.o.o.

 Predsjednik Vijeća pozvao je Komisiju za Stautu, Poslovnik i normativnu djelatnost da da svoje mišljenje na predloženi Dnevni red. Za Komisiju svoje pozitivno mišljenje na Dnevni red dala je Ines Kurilj, predsjednica Komisije.

 Dario Krističević postavio je pitanje zašto su na dnevnom redu informacije a ne izvješće te je komentirao kako se informacija prima na znanje a o izvješću bi se trebalo raspravljati. Predsjednik vijeća odgovorio je kako su na dnevnom redu informacije te da o informacijama nema rasprave ni glasanja i da svi imaju pravo postaviti tri vijećnička pitanja.

 Vijeće je zatim donijelo s **6** glasova **za** i **5** **protiv** sljedeći

**DNEVNI RED**

1. Informacije o stanju u KTD Bilan d.o.o.

2. Informacije o stanju u Vodovod i dovodnja d.o.o.

**VIJEĆNIČKA PITANJA**

**Goran Palihnić** postavio je sljedeća vijećnička pitanja za direktora komunalnih poduzeća:

1. **pitanje**: Vezano za davanje jamstva Vodovodu i odvodnji za 6 milijuna kuna kredita. Rekao je kako je Općina dala jamstvo na 6 milijuna kuna a u Zakonu o vodnim uslugama, koji je na snazi od 18. srpnja 2019. godine, u čl. 33 točki 1. navedeno je da ukupna godišnja obveza plaćanja po osnovi svih zaduženja javnog isporučitelja vodnih usluga ne može biti veća od 20 posto njegovih ostvarenih prihoda iz cijene vodne usluge u godini koja prethodi godini u kojoj se zadužuje. U 2018. godini Vodovod i odvodnja imala je prihode 6,9 milijuna kuna. Budući da je 20 posto od tog iznosa 1,4 milijuna kuna postavio je pitanje kako se misle zadužiti 6 milijuna kuna kad nema pravne osnove za zaduživanje, te kako komentira članak 33. i što on za nas znači.

 Direktor je odgovorio kako smatra da će imati bolju sliku kada čuju informacije o stanju u društvu. Što se tiče investicije u vodovodnu mrežu odnosno vodovodne objekte rekao je kako mora pohvaliti kolege iz HDZ-a koji su iskazali interes i želju i upoznati su s projektima koji se u našoj Općini rade. Preko Hrvatskih voda mogu se povući sredstva Europske unije u vrijednosti 85 posto za kanalizacijski sustav i za ostale projekte 80 posto. U svom izlaganju obrazložit će koji su to projekti. Što se tiče zaduživanja i članka 33. odgovorio je kako on nije pravnik i to ne može odgovoriti. Vijećnik Palihnić mu je na to odgovorio da zna kako on nije pravnik ali kako on mora biti upoznat s pravnom stranom jer ima pravnike koje to mogu za njega provjeriti. Naglasio je kako mu nije sporno što se ide u ta ulaganja, te da on podržava sve projekte. Sporno je da li je to zakonski moguće.

1. **pitanje**: Vezano za Bilan i odvoz smeća. Komentirao je kako je prije nekoliko dana bio u računovodstvu i da su imali sastanak Komisije. Rekao je kako je uzeo karticu dobavljača Eko Flor Plus te da je na kartici uočio sljedeće: početno stanje 1. siječnja je bilo 2 093 000 kuna, Općina je posudila 1 000 000 kuna i to je bilo uplaćeno odmah u siječnju, tako da je 1 093 000 kuna bilo početno stanje siječnju. Na cijeloj toj kartici stari dug se uopće ne vraća, u ožujku mjesecu je vraceno 14 000 kuna u lipnju 40 000 kuna, u kolovozu 80 000 i 40 000 ponovno. To znači da je ukupno starog duga vraćeno 174 000 kuna a do 31. kolovoza trebalo je vratiti 640 000 kuna. Očekivao je da rabat neće biti ostvaren jer po onome sto je gospodin Đeldum govorio na prijašnjim sjednicama neće imati pravo na rabat ukoliko ne plate dug na vrijeme. Direktor mu je odgovorio kako sporazum o rabatu ne povezuje rješenje duga. Rabat se dobije ako se do 15. mjesecu plati tekući dug. To dosad nije riješeno zbog zaostataka koje će u izvještaju obrazložiti. Vijećnik Palihnić mu je odgovorio kako on nije rekao da se 80 000 kuna mora vraćati mjesečno da bi se zadržao rabat već da su to on i načelnik govorili na sjednici. Istaknuo je kako su on i kolege iz SDP-a napisali priopćenje u kojem su napisali da ako se ne bude vraćalo to i 80 000 kuna do 15. u mjesecu neće se dobit rabat. Istaknuo je kako nitko to tada nije demantirao nego to čine sad.
2. **pitanje**: Vezano za usporedba prometa za prošlu godinu i ovu. Rekao je kako je nezgodno sve skupa za usporedit jer je su prošlu godinu imali sve skupa obračunato do 31. prosinca a ove godine do 31. kolovoza. Istaknuo je kako je direktor naveo da su lani imali rashode na brodicama 1 400 000 kuna a ove godine 700 000 kuna. Rashodi su dakle pali i to je super ali mu nije jasno kako je to ostvareno i što se promijenilo u odnosu na prošlu godinu. Kamenolom također 1 100 000 kuna, a ovu godinu 500 000 kuna. Što se tiče otpada i odvoza 1 300 000 kuna je manje i to je realni pad rashoda.Vezano za prihode, smeće je poskupilo i prihodi su se povećali što je realno za očekivati. Rekao je kako je iz bruto bilance za prošlu godinu vidljivo da je lani Bilan imao obveze po osnovi prekoračenja po računa 490 000 kuna i pitao je gdje je to knjiženo. Naveo je još neke primjere troškova koji su realni: usluge investicijskog održavanja 527 000 kn, naknade za usluge banaka 60 000 kn, usluge pravnika 28 000 kn, revizije 9 000 kn, stručnog usavršavanja 13 000 kn, premije osiguranja imovine 46 000 kuna, usluge održavanja softvera 170 000 kuna, naknada za ceste i tehničke preglede 75 000 kuna, troškovi prijevoza i smještaja na službenom putu 74 000 kuna itd. Rekao je kako su to sve troškovi koji će bit u bilanci na kraju ove godine i povećat će rashode, a u izvjestaju u kojem se uspoređuju prihodi i rashodi njih očito nema. Direktor mu je odgovorio kako je što se tiče bilance sve jasno i transparentno i da ne vidi nikakav problem. U konačnici će se sve vidjeti i sigurno će minus biti mali ako ga i bude. Goran Palihnić ga je zamolio da požuri bilancu i preda na Finu te da donese rezultate što prije.

 **Gordana Mustapić** postavila je sljedeća vijećnička pitanja:

1. **Pitanje za direktora komunalnih poduzeća**- postavila je pitanje dali postoji obrada podataka o prikupljanju smeća, odnosno postoji li evidencija količine prikupljenog otpada i količine odvezenog otpada u posljednjih 6 mjeseci. Zamolila je da joj se odgovor dostavi pismeno. Direktor je odgovorio kako postoji elektronska obrada podataka te je rekao kako će u svom izlaganju o točkama dnevnog reda na koji način je to regulirano vezano za naplatu putem proizvedene količine.
2. **Pitanje za Općinskog načelnika**- postavila je pitanje koliko je sredstava iz EU fondova Općina Orebić povukla u posljednjih 6 godina i za koje projekte. Načelnik će joj odgovoriti pismeno.
3. **Pitanje za Općinskog načelnika**- vezano za brigu za starije i nemoćne uz brigu za djecu i mlade. Postavila je pitanje ima li u vidu nešto po pitanju toga s obzirom da je dosta korisnika naše Općine iz doma za starije i nemoćne u susjednim Općinama. Načelnik joj je odgovorio da što se tiče staračkog doma da su 2013./2014. godine pregovarali s vlasnikom staračkom doma gospodinom Pinjuhom međutim to je na bankama. Subvencija smještaja ne ide za klasičan oblik zbrinjavanja starijih i nemoćnih ide samo za određenu kategoriju bolesnika. Iz tog razoga nije se išlo na realizaciju tog projekta jer ne bi bilo moguće dobiti subvenciju smještaja, tako da bi cijena smještaja bila kao što je i bila prije kada je taj dom ušao u krizu. Problem je u subvenciji cijena smještaja korisnika usluge. Vijećnica ga je pitala postoji li mogućnost sporazuma svih peljeških općina na subvenciju. Načelnik joj je odgovorio kako su razgovarali s kolegama iz drugih općina te kako svi imaju isti problem.

**Stipe Rudan** postavio je sljedeća vijećnička pitanja za direktora komunalnih poduzeća:

1. Komentirao je kako su vijećnici HDZ-a bili na dva sastanka s gospodinom Đeldumom. Rekao je kako su dobili dosta dokumentacije i zahvalio se na susretljivosti. Izrazio je zabrinutost zbog situacije u KTD Bilan. Rekao je kako je gubitak u KTD Bilan 2016. godine bio 705 000 kuna, 2017.godine 2 530 000 kn, a 2018. godine 4 077 000 kuna, tako da je ukupan akumulirani gubitak 8 418 000 kn. Kada se to usporedi s prihodima na nivou godine koji nikad nisu dosegli 10 000 000 kuna razvidno je da se ustvari akumulirani gubitak skoro može izjednačiti s prihodima jedne godine što je zabrinjavajuće. Postavio je pitanje ima li plan izlaska iz krize i u kojem periodu smatra da će moći taj plan relazirati. Direktor mu je odgovorio kako će se u svom izlagnju osvrnuti na strukturu dugova. Što se tiče duga iz 2018. godine on je vezan za uvođenje za novog sustava i kompletno resetiranje firme, a strukturu troškova će kasnije u izlaganju izložiti.
2. Vezano za ugovor s Eko Florom. Pitao je do kada se može ugovor s Eko Florom privesti kraju, odnosno na koji način se planira izaći iz ugovora te ima li novih ponuđača. Direktor je odgovorio da čekaju rješenje za županijsko centralno dvorište koje bi onda rješilo probleme. Ugovor se automatski raskida kada se otvori reciklažno dvorište županije. Rekao je kako su u u posljednje dvije godine vratili sve dugove koje će obrazložiti u kasnijem izlaganju.

Vijeće je zatim prešlo na rad prema utvrđenom dnevnom redu.

**Točka 1.**

**Informacije o stanju u KTD Bilan d.o.o.**

 Joško Đeldum, direktor društva KTD Bilan vijećnicima je iznio informaciju. Naveo je da je u lipnju 2017. godine stupio na mjesto direktora. U toj godini nešto više od 600 000 kuna plaćena su dva motora te 300 tisuća kuna njihova ugradnja što je plaćeno bez odgoda i bez kredita i lizinga. Analizirajući situaciju s otpadom te iz razgovora u Neumu, Fondu i Carinskoj upravi, gdje je bio s gospodinom Skaramučom, zaključeno je da je neodrživo raditi s Neumom. Sagledavanjem cjelokupne situacije i uvažavajući zakone RH i Uredbe donešena je odluka da se prilagode istim i da zakonito gospodare otpadom. U tu svrhu morali su investirati cca 250 000 kuna u čipiranje kamiona, odnosno ugradnju čitača čipova i predradnji vezanih za pretovaru stanicu, dakle asfaltiranje dijela kamneoloma odnosno pristupa kamenolomu što je u funkciji ne samo pretovara otpada nego i u funkciji kamenoloma. U toj godini također su uvidjeli da gospodarenje s parkiralištima nije adekvatno i iz tog razloga pristupilo se pripremi dokumentacije za parking u mirovanju, pribavljanju suglasnoti Ministarstva prometa, MUP-a i objavljivanju natječaja za parkirne automate. Analizom stanja u kamenolomu koji je radio s 500 000 kuna gubitka sa starim postrojenjem zaključeno je da treba raspisati javno nadmetanje za vanjsku uslugu drobljenja kamena. Budući da nisu imali rudarskog tehničara bez koje se nije mola raditi eskploatacija kamena, u 2017. godini gospodin Čurković školovan je za rudarskog tehničara. U 2018. godini raspisan je natječaj za odvoz miješanog komunalnog otpada. Ovaj sustav odvoza zahtjeva male kamione od cca 7 kubika te više nije bilo potrebno ulagati u velike kamione od 18 kubika čija je cijena preko 1 300 000 kuna. Prošle godine imali su problem curenja iz velikih kamiona koji nemaju hermetički zatvoren koš. Ove godine to je riješeno najmom i pokrenut je natječaj za kupnju. Također se priprema izgradnja sortirnice i reciklažnog dvorišta vezano za odvajanje i automatsko sortiranje na dnevnoj bazi, te je istaknuo važnost tog projekta. Što se kamenoloma tiče on je u ovoj fazi u plusu nekih 978 000 kuna. Pogrebno poduzeće također posluje u plusu cca 70 000/80 000 kuna. Također su nabavljeni parkirni automati i što se tiče parkirališta razlika prihoda i rashoda je cca 500 000 kuna. U 2019. godini dug od 600 000 kuna koji plaćen prvih 6 mjeseci će se reprogramirat i potpisat će se sporazum na dvije godine s čime se složila skupština i nadzorni odbor. Naglasio je kako prema radnicima nemaju nikakvih dugovanja i rješena su dugovanja prema pomorcima. Također je rekao kako namjeravaju instalirati betonaru vanjskog stuba ukoliko to zakonski bude moguće. Na kraju je rekao kako očekuje da će imati skoro 11 000 000 kuna prihoda u ovoj godini.

**Točka 2.**

**Informacije o stanju u Vodovod i dovodnja d.o.o.**

 Joško Đeldum, direktor društva Vodovod i odvodnja d.o.o. vijećnicima je iznio informaciju. Stupanjem na mjesto direktora 2017. godine zatekao je loše stanje. Te godine gubitak na vodovodnoj mreži iznosio je cca 85%. Ove godine u odnosu na 2017. godinu društvo plaća 1.000 000 kuna manje NPKLM-u. Sustav je derutan i propušta ali je 2017. godine situacija poboljšana. Danas su gubici na vodovodnoj mreži negdje na 40 % te stalno nastoje tražiti gubitke i sanirati propuštanja. Orebić je podijeljen na 15-16 zona sa kontrolnim satovima na daljinski nadzor tako da se prati potrošnja i gubitak. Napravljena je projektna dokumentacija u prvoj fazi za Ruskoviće i Podgorje i za gornja sela Viganj. Danas Vodovod i odvodnja nemaju nikakvih dugova osim tekućih troškova u smislu tekućih računa NPKLM-a. Zahvalio se vijećnicima što je donijeta odluka o davanju jamstva 6 milijuna kuna za kreditno zaduženje.

Ovime je iscrpljen dnevni red 22. sjednice Općinskog vijeća Općine Orebić.

Sjednica je zaključena u 16.55 sati.

Zapisnik vodila:

Sandra Zovko

 Predsjednik

 Općinskog vijeća Općine Orebić

 Mario Vekić